राष्ट्रपति कार्यालयमा केही थान सल्लाहकारसहितको सचिवालय रहेको सुनिन्छ । राष्ट्रपतिलाई अनावश्यक विवादमा नल्याउन उनीहरुकै सबैभन्दा महत्त्वपूर्ण भूमिका हुन सक्छ । उनीहरुले विश्वमा आदर्श गणतन्त्र वा राष्ट्रपतिको बारेमा अध्ययन गरी उनीहरुका राम्रा कुरा नेपालको सन्दर्भमा लागु गर्नेतिर कदम अघि बढाउन सक्छन् । किनभने राष्ट्रपति राष्ट्रकै प्रतिष्ठाको विषय हो । राष्ट्र प्रमुखकै बेइज्जती गरेर राष्ट्रको इज्जत बढ्दैन । विवादका विषयमा सल्लाहकारहरु तमासा हेरेर बस्नु उचित भएन ।
